'Las que limpian', una comèdia de A Panadaria en el Centre Cultural Mario Monreal
17 de maig 2023

![](/media/t4ghviw2/thumbnail_image012_c.jpg?width=811.6129032258065&height=850)

El grup teatral A Panadaria interpretarà este dissabte 20 de maig, a les 20 hores en el Centre Cultural Mario Monreal (c/ Roma, 9, Sagunt) l'obra de teatre _Las que limpian_, que està organitzada pel departament de Cultura en la programació de primavera.

Esta comèdia en castellà està dirigida a persones majors de 12 anys, té una duració de 90 minuts i el seu preu és de 9 euros per entrada.

L'obra es presenta així: **«Imagina que fas una reserva en un hotel per a celebrar una ocasió especial. Pagues 300 € a la nit. En entrar, l’habitació està tal com el van deixar els anteriors clients. La paperera plena de fem, els llençols fan olor de suor, hi ha una taca en el coixí i uns quants pèls a la dutxa. Baixes a recepció a reclamar una habitació neta i l'empleada respon “ho sent, oferim l'habitació en aquestes condicions”. Demana disculpes i t'ofereix un descompte de 2,5 €. Acceptes?».**

Un cartell penja del pom de la porta. “Per favor, arregle l’habitació”. En tornar de la platja, els llits fets, les tovalloles netes i el bany impol·lut. Són les que netegen, les invisibles que carreguen a la seua esquena un sistema turístic precaritzat.

_Las que limpian_ és una sàtira utòpica inspirada en la lluita organitzada de les cambreres de pis dels hotels per a aconseguir uns drets laborals i socials justos. Enfront d'elles, l'avarícia voraç dels propietaris de les cadenes hoteleres. Hi ha qui mai ha netejat un vàter i hi ha qui en netaja cinc-cents en un més.

*   [](http://www.facebook.com/sharer.php?u=https://aytosagunto.es/va/actualitat/las-que-limpian-una-comedia-de-a-panadaria-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/las-que-limpian-una-comedia-de-a-panadaria-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/las-que-limpian-una-comedia-de-a-panadaria-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/las-que-limpian-una-comedia-de-a-panadaria-en-el-centre-cultural-mario-monreal/)